স্বস্তিকা মুখার্জি। কলকাতা ফিল্ম ইন্ডাস্ট্রির জনপ্রিয় ও বিতর্কিত এক নাম। ক্যারিয়ার গ্রাফে দুর্দান্ত সাফল্যের পাশাপাশি নিত্যনতুন প্রেম, চরম সাহসী ফটোশুটের মাধ্যমে বিতর্কেও জড়িয়েছেন তিনি। তার এই লম্বা প্রেমিকের তালিকায় নাম রয়েছে কলকাতার জনপ্রিয় পরিচালক সৃজিত মুখার্জিরও। অভিনয়ের সূত্র ধরে আবারও কাছাকাছি এসেছেন তারা। ভারতীয় গণমাধ্যমে খবর, সৃজিতের পরবর্তী সিনেমা ‘শাহজাহান রিজেন্সি’। সাহিত্যিক শঙ্করের লেখা উপন্যাস ‘চৌরঙ্গী’কে এবার ভিন্ন আবহে ‘শাহজাহান রিজেন্সি’ নামে ভিজ্যুয়াল করছেন তিনি। আর এই সিনেমারই মূখ্য একটি চরিত্রে দেখা যাবে স্বস্তিকাকে। নিজের টুইটার হ্যান্ডেলে স্বস্তিকার সঙ্গে একটি ছবি শেয়ার করে বিষয়টা নিশ্চিত করেছেন পরিচালক সৃজিত মুখার্জি।